**Jean-Claude Duvalier**, nado en Port-au-Prince o 3 de xuño de 1951 e finado na mesma cidade o 4 de outubro de 2014, foi un ditador de Haití de 1971 a 1986 coñecido como **Baby Doc**. Sucedeu o seu pai, François Duvalier, no posto de presidente da república, sendo o xefe de estado máis novo da historia contemporánea, xa que asumiu o poder con tan só dezanove anos.

Traxectoria
-----------

### Primeiros anos

Duvalier naceu en Porto-au-Prince e foi creado nun ambiente illado. Na infancia e adolescencia asistiu ás institucións de ensino Nouveau College Bird e Saint-Louis de Gonzague. Máis tarde, estudou Dereito na Universidade do Estado do Haití, baixo a dirección de varios profesores, incluído Maître Gérard Gourgue.

Único fillo varón de François Duvalier ("Papa Doc") e Simone Ovide ("Mama Doc"), antiga enfermeira, Jean-Claude tiña tres irmás: Marie Denise, Nicole e Simone.

### Política

En 1957, o seu pai, François Duvalier, asumiu a presidencia e implantou un réxime de terror que durou ata a súa morte, en 1971. O terrorismo político continuou baixo o dominio de Baby Doc, que aos 19 anos o sucedeu en réxime vitalicio, nunha época en que decenas de miles de haitianos foron torturados e mortos, segundo os grupos a prol dos dereitos humanos. Ese terror era espallado pola súa milicia particular, un exército de soldados crueis denominados *tonton-macoutes*.

No goberno de Baby Doc a taxa de analfabetismo subiu a índices aínda máis grotescos e a esperanza de vida decaeu vertixinosamente, o que, xunto coa epidemia de SIDA e a fame que se estendía a través de todo o país, mergullou o país no caos social, forzando decenas de miles de haitianos á migración aos Estados Unidos en arriscadas barcazas abarrotadas.

Jean-Claude Duvalier e súa esposa Michele, deixando Haití.
Xa na década de 1980, coa crise económica e o empobrecimento da poboación, o réxime de terror perdeu forza, ata que unha insurrección acabou co seu goberno o 7 de febreiro de 1986, a raíz da retirada do apoio militar e económico dos Estados Unidos e do golpe militar do xefe do exército, Henri Namphy. Baby Doc fuxiu ao exilio en Francia. Durante a súa estadía fóra do país constatouse o abismo entre o fausto da súa mudanza (que incluía cargamentos de maletas Louis Vuitton e millóns de dólares nas súas contas en bancos suízos) e a miseria reinante en Port-au-Prince.

Entre 1986 e 1990, Haití intentou estabilizar a súa situación política, mais unha sucesión de golpes militares impediu calquera organización.

O 16 de xaneiro de 2011 Baby Doc retornou a Haití alegando que o seu regreso buscaba "axudar o pobo" tralo terremoto de 2010 e poucos días despois foi acusado de varios delitos, entre eles, detención ilegal e tortura dos seus opositores, corrupción ou apropriación de diñeiro público. Porén, non tivo lugar ningún xuízo. O expresidente só compareceu perante a xustiza en febreiro de 2013, cando se presentou no Tribunal de Recurso de Port-au-Prince. En febreiro de 2014, a xustiza haitiana ordenou unha nova investigación sobre crimes contra a humanidade "imprescritíbeis" que se lle atribuían.

Vida persoal
------------

A súa voda con Michèle Bennett en 1980 foi pagada polo estado haitiano e pénsase que custou aos cofres públicos cinco millóns de dólares, mentres a poboación vivía na miseria, no que foi considerado o país máis pobre do hemisferio occidental. En 1990 Duvalier e Bennett divorciáronse na República Dominicana. A maior parte da fortuna de Duvalier deixoulla a Bennett despois do divorcio. Ese mesmo ano coñeceu a Veronique Roy, neta de Paul Eugène Magloire.

O día 4 de outubro de 2014, Baby Doc morreu por mor dun ataque cardíaco, en Porto-au-Prince.

Notas
-----

1. ↑  Primera, Maye (4 de outubro de 2014). "Muere el exdictador haitiano Jean-Claude Duvalier". *El País* (en castelán) (Madrid). ISSN 1134-6582. Consultado o 6 de marzo de 2019.
2. 1 2 3 4  "Morre Baby Doc, ex-presidente do Haiti acusado de violar direitos humanos". *BBC Brasil* (en portugués). 4 de outubro de 2014. Consultado o 5 de outubro de 2014.
3. 1 2 3 4  "Jean-Claude Duvalier, ex-Haitian leader known as Baby Doc, dies at 63". The Washington Post. 4 de setembro de 2014. Consultado o 5 de setembro de 2014.
4. ↑  Julio Labastida Martín del Campo, Antonio Camou y Noemí Luján Ponce. *Transición democrática y gobernabilidad: México y América Latina* , páxina 315. FLACSO México, 2000. ISBN 968-856-899-6.
5. ↑  Ex ditador Baby Doc regressa ao Haiti, consultado o 5 de outubro de 2014.
6. ↑  Primera, Maye (22 de febreiro de 2013). "Un Duvalier ante la justicia de Haití". *El País* (en castelán) (Madrid). ISSN 1134-6582. Consultado o 6 de marzo de 2019.
7. ↑  Morre Baby Doc. consultado o 5 de outubro de 2014.
8. ↑  "Morre o ex-presidente do Haiti Jean-Claude Duvalier, o 'Baby Doc'" (en portugués). 4 de outubro de 2014. Consultado o 4 de outubro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jean-Claude Duvalier Modificar a ligazón no Wikidata*** |

### Bibliografía

* *People* Magazine, 3 de marzo de 1986
* *Plunging into Haiti: Clinton, Aristide, and the defeat of diplomacy* by Ralph Pezzullo
* *Baby Doc to Walters: Did best I could* - *The Miami News*, 12 de xuño de 1986
* *Shrewd Investing Made Me Rich, Duvalier Says* - *The Montreal Gazette*, 10 de xuño de 1986

### Ligazóns externas

* El País. Baby Doc, el tirano hedonista, 11/1/2011
* BBC. Fiscalía de Haití presenta cargos contra Duvalier

|  |  |
| --- | --- |
| Control de autoridades | 
* Wd: Q310775
* WorldCat
* VIAF: 20477978
* BIBSYS: 90303552
* BNF: 12142087t
* CANTIC: a1955655x
* DeutscheBio: 11886050X
* Dodis: P48977
* EBID: ID
* FAST: 134750
* GEC: 0023304
* GND: 11886050X
* IMDb: nm2138975
* ISNI: 0000 0000 7859 5869
* LAC: 0065G3423
* LCCN: n84030341
* Munzinger: 00000013269
* NLA: 35970905
* NNDB: 000025047
* NTA: 073603449
* SNAC: w6k108kc
* SUDOC: 029891132
* WikiTree: Duvalier-11

 |